ROTRAYMØTE NR. 2097

Tirsdag 31. mai 2011

Peismøter i komiteene, ikke referat.

ROTARYMØTE NR. 2096.

Tirsdag 24. mai  2011

 Gjester på dette møte var GSE-gruppen fra Brasil: Angelica, Darcy, Carolina, Talitha og Joao, samt Inger Marie Holm, Kari B. Sørensen, Jannicke Rotwitt, Gunn Nohre Berg og Mathea Holm.

Angelica fortalte litt om "sin Rotaryklubb" og hun og de øvrige fra gruppen fortalte  om seg selv og sine familieforhold. I tillegg viste de en flott video som presenterte deres svære hjemland, dets rike natur og dyreliv og litt om næringsliv og nye, store byer.  Christian Brekke orienterte om hva gruppen har fått oppleve på Ringerike, og det hørtes ut til at de har hatt et godt opphold selv om været har vært meget kjølig.

President Hanne Sommerstad som ledet møtet, opplyste at de som vil gi bøker til høstens bokmarked, kan levere dem på Fengselet den 14. juni.

Innkommende president Sigmund Leine minnet om de kommende peismøter og ba om forslag til programmer. Han sa at han ønsker å legge vekt på de nære ting - gjerne sett i et internasjonalt pespektiv. På kommende styremøte vil han blant annet ta opp forholdet til Rotarydistriktet, herunder avbyråkratisering.

**ROTARYMØTE NR. 2095**

**10. mai 2011**

**Vedaksjon - ikke referat**

**ROTARYMØTE NR. 2094**

**Tirsdag 3.mai 2011**

**I presidentens fravær ble møtet ledet av innkommende president Sigmund Leine.**

**Inger-Marie Blix hadde tre minutter. Hun omtalte forskjellige sider ved etikk i arbeidslivet, ledelseskultur og problemer som kan oppstå i et prestasjonsmiljø. Hun sa at Rotarys 4-spørsmålsprøve er relevant for ledere i denne forbindelse.**

**Inger-Marie fortalte ellers at hun har byttet stilling. Hun jobber nå for Norske Veritas med pasientsikkerhet som arbeidsområde.**

**Sigmund Leine orienterte om aktuelle saker. Onsdag 25. mai blir det formiddagsmøte for stedets tre Rotaryklubber. Det holdes i Hotel Ringerike med start klokken 11.30. Servering av kaffe/te og smørbrød. Hensikten er å lodde stemningen for å ha slike formiddagsmøter nå og da, og drøfte innholdet på møtene m.v. Sigmund minnet videre om "klubb-barometeret" og evaluering av klubbens ulike sider. Han ba medlemmene svare innen 16. mai.**

**Magnar Ågotnes holdt egoforedrag illustrert med fine fotografier fra Sotra vest for Bergen, fra Ål i Hallingdal og fra skog og fjell. Navnet hans kommer nettopp fra Ågotnes på Sotra.  Han gikk lærerskolen i Bergen og har senere gått på høyskole og universitet. Han vokste opp i Ål i Hallingdal og  der var han lærer og rektor på ungdomsskolen.**

**Neste stopp ble Haugsbygd med arbeid som virksomhetsleder for Ringerike kommunes 17 grunnskoler med 350 lærere, 3 200 elever og et budsjett på 240 millioner kroner. Han sa at Ringerike har dyktige lærere og gode resultater som ligger over landsgjennomsnittet. Han bygget videre på det gode grunnlag Anne-Lise Rian hadde skapt, sa Ågotnes.**

**Magnar Ågotnes' fine foredrag fortalte ellers at han er ivrig friluftsmann både til fots og på ski - og han går ikke av veien for studieturer sammen med gode venner.**

**ROTARYMØTE NR. 2093**

**Tirsdag 26. april 2011**

**Sted: Sparebank 1 Ringerike Hadeland sin kantine.**

**Foredragsholder: Banksjef Steinar Haugli, assistert av Kristin Hurum.**

**Tema: Banksammenslåing - hvorfor og hvordan.**

**Presentasjon av Sparebank 1 Ringerike - Hadeland.**

**Tema som ble omtalt:**

**-          Bakgrunnen for fusjonen**

**-          Fusjonen gjennomført 1. juli 2010**

**-          Hovedkontor i Hønefoss**

**-          Overordnet visjon/forretningside.**

**-          Organisasjonsplan**

**-          Markedsområdet**

**-          Hovedmålsettingen for fusjonen**

**-          Eiendomsmeglervirksomhet**

**Rotarymøte nr. 2092**

**Tirsdag 12. april 2011**

**Gjester i dagens møte var Lil Bø Solheim og Viera Frydenlund, mens utvekslingsstudent Connie Riegier var tilstede. President Hanne Sommerstad ønsket også vår egen guvernør Harald Bjørgo velkommen.**

**Presidenten innledet ellers med å orientere om diverse spørsmål. Hun fortalte at det ligger an til å bli en ny kirkekonsert i Kongsberg senere i år. Tanken om å kjøpe en forestilling av Hønefossrevyen og selge billetter til andre Rotaryklubber er lagt på is idet revyledelsen i fall vil selge sesongens aller siste forestilling. Det skal være presidentemøte for regionen i mai. Da kan man drøfte andre muligheter for et inntektsgivende arrangement.**

**Ragnvald Lien opplyste at neste utvekslingsstudent blir en  17 år gammel gutt fra Pennsylvania, USA. Han skal bo tre måneder på Tyristrand. Oppgaven blir å skaffe to andre familier.**

**Thor Andersen hadde 3 minutter og oppfordret til å melde seg som natteravn. Det er i alt registrert 115 natteravner, men det er stadig behov for flere. Thor kom med en anmodning til medlemmene om å være med å gå en og annen kveld/natt i byen. Politiet sier at virksomheten er gunstig.**

**Guvernør Harald Bjørgo orienterte om det første arrangement i sitt slag i distriktets regi. Det ble holdt i Spikersuppa i Oslo og trakk godt med folk slik at det ble PR for Rotary.**

**Så slapp sjarmerende Connie Riegier til. Hun fortalte litt om Canada - verdens nest største land - og om Essex der hun bor - helt sør-øst og nær grensen til USA. Hun sa også litt om forskjellen mellom skolene der og her og om hvordan hun har likt seg i Norge. Det var tydelig at hun har hatt mange fine opplevelser - Gå på ski, språkkurs, russerevyen, opplevd stemningen i Holmenkollen  og en annerledes jul .Nå kommer påsketur og senere Eurotur. "Jeg elsker dette land", sa Connie, men hun må hjem til Canada for å studere juss.**

**Connie overleverte til slutt en vimpel fra Essex Rotary Club.**

**ROTARYMØTE NR. 2091**

**Tirsdag 5. april 2011**

**Møtet gikk ikke helt etter oppskriften. Foredragsholderen kom ikke, men president Hanne Sommerstad styrte et godt møte likevel. Hun åpnet med å ønske gjesten Viera Frydenlund velkommen som et mulig kommende medlem. Presidenten gledet seg over et frammøte på 71 prosent forrige uke - som for øvrig ble en kjempesuksess med ca 150 tilhørere til Einar Lundes flotte foredrag.**

**Resten av møtet ble improvisert med Ragnar Nøklebye, Øivin Fjeldstad og Christian Brekke i første rekke. Fjeldstad fortalte om et uvanlig Rotarymøte på et cruiseskip sammen med Lions og Kiwanis. En av deltakerne var en 86 år gammel tidligere femstjernes general fra Thailand og hans opprinnelig tyskfødte frue som tidligere hadde vært gift med en marki. Generalen inviterte på Rotarymøte i Bangkok - og der var nok det sosiale nivå noe høyere enn i Hønefoss. -Bare spør etter meg, sa generalen. Alle vet hvem jeg er.**

**Ragnar Nøklebye orienterte om høstens bruktboksalg.Han håper å selge 3000 bøker og oppfordret medlemmene om å melde fra om bøker de vil bidra med. Ytterligere opplysninger kommer senere.**

**Christian Brekke tok utgangspunkt meldingene om at det er funnet vrakrester av det franske flyet som forsvant over Atlanterhavet. Det er om å gjøre å finne årsaken til ulykken, og Christian orienterte om hva som kan tenkes å være skyld i ulykken. Christian orienterte også om det foreløpige program for den brasilianske GSE-gruppen som kommer hit 20.mai. Nærmere orientering følger senere. Endelig fortalte han at årets vedaksjon legges til Helgelandsmoen i år også. Pensjonistene starter 9. mai og de øvrige arbeidsglade dagen etter. Absolutt alle kan delta, sa Christian - i det minste ved å være tilstede å drikke kaffe og gi moralsk støtte.**

**ROTARYMØTE NR. 2090**

**Tirsdag 29. mars 2011**

**Smekkfullt hus - ca 150 personer - ble ønsket velkommen av president Hanne Sommerstad. De var kommet for å høre Dagsrevyens nestor, Einar Lunde, fortelle om dramatiske og farlige, men også muntre opplevelser som reporter for NRK i Afrika. Einar Lunde viste seg å være uredd og snarrådig, smart og litt frekk - alt i lytternes og seernes og det godes tjeneste. Tilhørerne lærte  også adskillig om Afrika og hvorfor de politiske forholdene der er som de er. Det kan virke som om det er nokså håpløst, men det går framover i en del afrikanske land. Et annet aspekts som ble berørt så vidt, er kinesernes inntog i Afrika.**

**Publikum slukte hvert ord, og fikk blant mye annet  høre om da Gro Harlem Brundtland slo i bordet til  den rasende diktatoren Robert Mugabe til fordel for NRK's mann. En annen gang hadde Lunde reist fra Oslo med en tannbørste som bagasje og via diverse omveier fått  skyss med den britiske utenriksminister til Zimbabwe. Dit ankom han uten visum da han var uønsket - ja ført opp på en dødsliste. Han spankulerte ut av flyet i joggesko på den røde løper.....Den som intet våger intet vinner.**

**Aldri har Rotary hatt så mange og så fornøyde tilhørere på noe møte.**

**ROTARYMØTE 2089**

**Tirsdag 22. mars 2011**

**Møtet ble ledet av  innkommende president Sigmund Leine. Han åpnet med å ønske gjestene Siri Gythfeldt, Rolf  Novsett og Per Jensen velkommen. Inger-Marie Blix refererte fra helgens RYLA på Sundvolden som var meget vellykket og kjempefestlig. Ivrige deltakere, flotte foredragsholdere - og blant dem var Berit Skaug - første norske kvinne på Mont Everest.**

**Sigmund Leine har vært på møte for innkommende presidenter, og der fikk vår klubb utmerkelse og stor heder som distriktets største bidragsgiver til TRF. Han og guvernør Harald Bjørgo anbefalte medlemmer og potensielle medlemmer å delta på Rotaryskolen på Tyristrand Hotel 27. april.**

**Dagens foredragsholder var Holes nye rådmann, Ståle Tangestuen. Rådmannen**

**gjorde greie for oppbyggingen av kommunens administrasjon. Han er gitt hensiktsmessige fullmakter til å styre på den beste måte. Han fordeler de bevilgede midler slik han synes er fornuftigan er Han er gitt henHan**

**i samarbeid med den politiske ledelse. Kommunen har vært i sterk vekst, og det er ikke uproblematisk da det krever bl.a. skoleutbygging. Det satses på  god næringsutvikling, og da er rask saksbehandling meget viktig. En av de store  oppgavene her er å skaffe arealer, da store deler av kommunen er verneverdig på grunn av arkeologi eller miljøhensyn. Det kryr av gamle kokegroper, underlige vekster og fuglereservater. Utbyggingen av E 16 og eventuelt Bergensbanen blir store utfordringer.**

**Økonomien i Hole har vært god med økende skatteinntekter. Men inntektene varierer, og fjorårets underskudd på 12 millioner kroner skyldtes ikke overskridelser, men mindre skatteinntekt enn budsjettert. Kommunen har en gjeld på 350 millioner, og det er i meste laget. Alt i alt ser rådmannen lyst på fremtidsutsiktene - fikk man inntrykk av.**

Rotarymøte 2088

Tirsdag 15. mars 2011

President Hanne Sommerstad åpnet med å referere hilsen og takk fra Erik Moe Haugen som har fylt 70 år. Hun orienterte om at de som ønsker å hjelpe til med bokauksjonen til høsten, kan møte kl.18 tirsdag 29. mars. RYLA med fint program, starter torsdag med 46 unge deltakere.

Presidenten fortalte at det er kommet mange henvendelser om å gi hjelp til Japan i forbindelse med jordskjelvet og tsunamien. Hun foreslo å bidra med 6000 kroner for en av Rotarys shelterbokser med diverse nødutstyr. Forslaget ble vedtatt uten debatt.

Dagens foredragsholder var Margit Harsson som arbeider ved og underviser ved Nordisk Institutt -språk og litteratur - Universitetet i Oslo. Det er stedsnavn som er hennes spesialitet. Helt på slutten kom hun med en mulig forklaring på stedsnavnet Hønefoss; nemlig den at ordet høne har vært brukt i forbindelse med elv.

Det tror referenten var noe nytt for de fleste.

Margit Harsson brukte stedsnavn fra Hole og Ringerike kommuner som eksempler. Hun sa at mange av de stedsnavnene vi bruker daglig, er 2000 år gamle, ja kanskje enda eldre. De har gått i arv fra generasjon til generasjon. Man kan bli litt andektig av det. De er levende fornminner. Gamle stedsnavn har også utvandret blant annet til Island.

De eldste stedsnavnene er naturnavn som Mo,Stein og Vik - ja navnet Hole betyr en  liten høyde. Så fulgte i tur og orden opp gjennom århundrene vin-navn, heim, stad, rud osv. Mange stedsnavn er blitt forandret eller forvansket opp gjennom tidene av blant andre danske skrivere som hadde problemer med å forstå norsk språk.  Hun ga honnør til familien Moe på Mo som konsekvent holder på Mo som gårdsnavnet.

Møtelyden fulgte meget interessert med og det kom en rekke spørsmål og innspill.

Rotarymøte 2087

Tirsdag 8. mars 2011

Møtet ble ledet av president Hanne Sommerstad som ønsket gjestene Per Jensen,Ringere RK, og Connie Riegler, velkommen. Sistnevnte er vår kanadiske utvekslingsstudent. Presidenten opplyste at forberedelsene av RYLA går videre. Det er påmeldt 47 deltakere. Christian Brekke og Finn Holm  jobber med programmet for GSE-gruppen fra Brasil som kommer i mai.

Ringerike Utvikling AS var kveldens tema. Terje Dahlen som er daglig leder av selskapet, ga en omfattende orientering om virksomheten. Den  går ut på aktiv og målrettet innsats med konkrete tiltak for å skape utvikling i regionen. Han understreket ordet konkret arbeid i tett inngrep og samarbeid med de 3 kommunale administrasjoner i enkeltsaker. Grunntanken er å samle kreftene i felles innsats. Selskapet eies av kommunene og Ringerike Næringsforum. Nye eiere er på vei inn.

Dahlen sa at regionen har et svært potensiale. Investeringer i milliardklassen ligger klare dersom vi reier å møte utviklingen offensivt og konstruktivt. Han mener at regionen nå er over kneika.

En av de viktige oppgavene er  å markedsføre regionen. Den har ikke dårlig omdømme - den har ikke noe omdømme. Derfor trenges det markedsføring av hvilket flott område vi har -  og det er ting på gang. Eksempelvis arbeider Nils Wærstad med et større filmprosjekt, og bilder fra regionen vises på NRK 1 fra 10. mars. Blant oppgaver det arbeides med nevnte Terje Dahlen samferdel, studentinkubatoren på HiBu, videreføringen av planene for Glatved brygge, elvelangs-promenaden og byutviklingen i Hønefoss. Regionen skal gjøres enda mer attraktiv som bosted, område å etablere seg i og utvikle forretningsdrift.

Rotarymøte 2086

Onsdag 2. mars 2011

Konsert i Kongsberg kirke.

**Rotarymøte 2085**

**Tirsdag 22. februar 2011**

**Dette var Presidentens møte, og Hanne Sommerstad  hadde i pakt med sin programerklæring, lagt opp til en Rotarypreget kveld. Men 3-minutter'en ved Steen Blach Sørensen var en bildekavalkade fra en tur i Thailand. Bildene viste at sansen for sikkerhet i arbeidsliv og trafikk er litt annerledes enn det vi er vant til.**

**President Sommerstad opplyste at Lionessene har trukket seg fra Bokaksjonen.**

**Vi kjører alene. Ragnar Nøklebye meldte seg som ansvarlig leder og Jan Berg som NK.**

**Hanne opplyste at deltakerne i forrige ukes peismøter var innstilt på at disse møtene bør fortsette stort sett på samme måte som før.**

**Ragnvald Lien opplyste at sommerleir for ungdom  i et europeisk land, er et av de mangfoldige Rotarytiltak. Han sender nå ut orientering om tiltaket til ungdomsskolene.**

**Finn Gomnæs (Bærum RK) orienterte om det kommende GSE besøk fra Brasil**

**i mai måned. Han takket for at klubben har tatt på seg ansvaret og igjen har vist at Hønefoss-Øst er en aktiv klubb. Gomnæs har deltatt i slike besøk i USA og Canada og ville dele sine erfaringer med oss. Han understreket at vi må kvalitetssikre brasilianernes besøk, lage et godt program for dem og huske at gjestene også må ha litt fritid. De fem deltakerne er henholdsvis lærer i matematikk og fysikk, tannlege med kirurgi som spesiale, engelsklærer, barnelege og arkitekt.**

**President Hanne Sommerstad rundet av med å se framover. Klubben trenger nye, yngre medlemmer. -kikk litt på vennekretsen din - kanskje eldre medlemmers barnebarn kan være aktuelle?**

**Tanken om å etablere en formiddagsklubb, er reist. Kommentar fra salen: Hva med en nattklubb?**

**Rotarymøte 2084**

**Tirsdag 15. februar 2011**

**Peismøter**

**Rotarymøte 2083**

**Tirsdag 8. februar 2011**

Fødselsdag: Øivin Fjeldstad 75 år

Gjester: Presidentens ektefelle Roy Hansen

Møtetema: Honerud-en annerledes skole

Foredragsholder: Halvor Bergsland.

Bergsland orienterte om den opprinnelige start for prosjektet for unge mennesker

med bl.a. mye energi og/eller ikke nødvendig forutsetninger for å gjennomføre

en tradisjonell skolegang.

Sammen med Terje Endrerud startet Bergsland opp prosjektet Gamle Ullerål skole/

og Honerud tilbudet til gutter og jenter i Ringerike kommune. i 1978/79.

Skolen ble og er en annerledes skole og en alternativ skole hvor skoletilbudet er

mer praktisk rettet enn vanlig.

Skolen vektlegger relasjonsbygging og utvikler samspill basert på meningsfulle

relasjoner.

Skolen har etablert begrepet RELASJONSBANKEN; banken for frem tidig adferd

hos barn og unge-en "bank" som investerer i innsats og høster positiv adferd mv.

Brukere av skoletilbudet er ungdomskoleelever i Ringerike og har flere alternative

kombinasjonstilbud sammen med de faste skole elevene kommer fra.

Noe som spesielt vektlegges er måltidene frokost og lunsj, hvor maten i seg selv

natuligvis er viktig men også alle andre forhold er av stor verdi.bl.a. de sosiale forhold.

Skolens pedagogiske plattform har følgende visjon:

Alle elever skal fullføre grunnskolen med et fullverdig vitnemål i et trygt og aksepterende miljø.

Skolen har formulert følgende retningslinjer-de såkalte " 7 tèr";

tydelighet, tillit, tilhørighet, tilgjengelighet, trivsel, troverdighet og trygghet

Følgende krav stilles til personalet
-relevant bakgrunn

-trygg

-felles padagogisk plattform

-tro på elevene

-finne kreative løsninger,evnt på tvers av samfunnets etablerte normer

**Rotarymøte 2082**

Tirsdag 1. februar 2011

Hanne Sommerstad presiderte og ønsket velkommen kaptein Marius Alm fra Ingeniørbataljonen på Rena. Han ble videre introdusert av Arne Broberg etter at presidenten hadde anbefalt siste utgave av Rotary Norden. Hun opplyste at 23 blir med til Kongsberg  (kjempebra) mens det er påmeldt fire fra de to andre klubbene på Ringerike. Thor Andersen opplyste at det er kommet 40 påmeldinger til RYLA.

Kaptein Alm som har hatt seks utenlandsoppdrag - derav fire i Afghanistan - fortalte om Ingeniørvåpnets brønnboring i Tsjad på oppdrag fra FN. Tsjad ligger vest for Sudan, er omtrent fire ganger så stort som Norge og har 10 millioner innbyggere. Oppgaven var å finne vannkilder, bore og prøvepumpe for å vurdere kildens kapasitet. Kapteinen ledsaget sitt foredrag med en rekke gode fotografier.

Oppdraget varte i ni måneder. Avdelingen var på 19 mann, derav fire sivile geofysikere/hydrologer, fire offiserer og ll mannskaper - deriblant en dyktig sveiser med erfaring fra Sveagruven. En av deltakerne var en kvinne som blant annet kunne lage mat, og enda viktigere - hun kunne arabisk. Lokale FN-styrker hadde ansvaret for sikring og eskorte. De boret i alt 14 brønner og utbedre to og fant et stort reservoar. Til sammen ble kapasiteten vurdert til 2500 kubikkmeter i døgnet.

Oppgaven var å finne vann. En av brønnene forsyner FNs sykehus. Eventuell bruk av de øvrige brønnene er andres oppgave.

Kaptein Alm sa at oppgaven var krevende, og ikke minst på grunn av de store avstandene.

Logistikken var derfor en kjempeoppgave.

Rotarymøte 2081

Tirsdag 25. januar 2011

Dagens 3 minutter var ved Einar Wergeland som fulgte oppfordringen om å ta for seg et Rotary-spørsmål. Han valgte peismøter som tema, og sa at meningen med peismøter er kommet litt i glemmeboken. Opprinnelig var tanken at man skulle ta opp et bestemt tema og diskutere det. Nå er peismøtene blitt mer koselige sammenkomster og har mistet sin aktualitet. Likevel har disse komitemøtene fortsatt sin verdi og berettigelse.

President Hanne Sommerstad takket Wergeland og sa at hans tanker skal tas opp i styret.

Siri Strømmen og Christian Brekke fra Serviceprosjekt-komiteen  la fram tanker fra komiteen - og det dreide seg nettopp om et mulig prosjekt - i tillegg til de øvrige mulige prosjekter klubben har drøftet i det forløpne år. Komiteens utgangspunkt er at det i vårt velstandssamfunn finnes familier som har stram økonomi. Det medfører at det er skoleelever som mangler blant annet sportsutstyr og dermed ikke er med når medelevene går på ski eller skøyter.  Komiteen har gjort seg tanker om hva vår klubb eventuelt kan gjøre som et prosjekt ved en av skolene. Man kan tenke seg et ordning med utlån av nytt utstyr. Finansieringen kan eventuelt skaffes ved at vi bevilger et beløp av husfondet, ved dugnad og på andre måter.

Disse andre måtene ble drøftet i en lengre samtale med mange deltakere og flere foreslo at vi bare kan sette i gang i det små og se hvordan det virker.

Forsto vi presidenten rett, vil styret drøfte saken.

 Rotarymøte nr 2080

Tirsdag 18. januar 2011

Fremmøteprosent forrige møte: 40.7%

Gjest: Svein Solheims kone Gunhild Solheim

Kveldens foredragsholder: Christian Andersen, produktsjef i Ringerike Blad`s nettavis

Kveldens tema: Sosiale medier.

Møtet ble innledet ved president Hanne Sommerstad som gjennomgikk klubbens vanlige innledningsprogram med presentasjon av gjest, møteprosent forrige møte mv.

Hun overlot podiet til Svein Eystein Lindberg som presenterte kveldens foredragsholder

Vi fikk en frisk og ung foredragsholder som ga sitt foredrag følgende undertittel:

"Hva er sosiale media og på hvilke måter påvirker det oss og samfunnet rundt oss?".

Andersen ga en kort orientering om sitt ansvar og om A-pressens forhold til sosiale media. A-pressen har egen ansatt for å følge opp og veilede de øvrige ansatte i media i konsernet.

Hvordan definerer Wikipedia begrepet sosiale media?

"Sosiale media er media som ved hjelp av internett eller webbasert teknologi åpner for kontakt mellom 2 eller flere mennesker".

Stikkord for ovennevnte er deling.

Andersen brukte det meste av tiden på å orientere om Facebook. Dette var et fenomen som ble oppstartet i 2005 og åpne for alle i 2006.

I Facebook er man på nettet med fullt navn og man kan presentere hva man selv ønsker at andre skal vite om en selv; Når man selv åpner eller oppdaterer sin egen side, blir dette kjent for alle "venner".

Man har imidlertid mulighet for å skjerme en del info og man kan redigere bort "gammelt stoff" med man kan vanskelig slette seg helt .Dette må man i tilfellet prøve ved  å prøve adressen  [www.slettmeg.no](http://www.slettmeg.no/).

For å oppsummere enkelt:

I Facebook er man sin egen redaktør og ingen kan endre hva man har skrevet om seg selv. Det er 13 års aldersgrense for bruk av Facebook, men man kan jo tenke seg selv  hvor åpent dette egentlig er!.

Andersen ga videre en relativt summerisk info om andre media:

Twitter, for de mer profesjonelle.

Linkedin

Brancout

Tag

Flicr

Youtube

Foursquare

For å ramse opp noen.

Avslutningsvis fortalte han om sin holdning til sosiale media om at aviser og bedrifter som ikke engasjerer seg i toveis kommunikasjon vil tape.

Hans sluttord var:

"På nettet er forbrukerne konger!"

Kveldens møte avsluttet på tradisjonelt vis hvor presidenten takket foredragsholder med den sedvanlige godtgjørelse at sørget for at lotterigevinsten fant sin rettmessige eier.

**Rotarymøte nr 2079**

Tirsdag 11.januar 2011.

Et nytt interessant møte i pakt med president Hanne Sommerstads ønske om mer Rotaryinformasjon. Første punkt på saklisten var presidentens orientering om  muligheten for å arrangere en ny bokaksjon. I bunnen  ligger 19 kasser assorterte bøker etter general PaulStrande.  Ragnar holder kontakt med Fengselet (med tanke på å holde aksjonen der). Neste steg blir kontakt med damene i Lions som er vår gamle samarbeidspartner.

Presidenten opplyste ellers at det nå er i orden med vertsfamilier for brasilianerne som kommer på GSE-besøk i mai. Det undersøkes om det kan ordnes med fellestransport til Paus-konserten i Kongsberg kirke.

Rotaryinformasjonen var det Leif Agnar Ellevset fra Skaugum Rk som sto for. Han kalte sin orientering "Rotaryhuset - et nytt pedagogisk verktøy for å øke medlemmenes kunnskap om Rotary". Det dreier seg om et tiltak som er tatt i bruk og som man har sett de første resultatene av. Det setter fokus på klubbens indre liv, på økt kunnskap for å gjøre klubben sterkere.   Man kan kalle det Rotaryskolen og går ut på tre timer skolegang fire ganger i året. Distriktet kan hjelpe til med å få i gang en slik skole.  De som ønsker det kan også bruke Rotarys e-school som gir grei kunnskap om Rotarys etikk, lover og organisasjon med videre. Rotary er på Facebook. Rotary er et unikt globalt kommunikasjonsorgan med 1,2 milliarder medlemmer, og din PC gjør det mulig å delta i dette kommunikasjonssamfunnet.

Ellevset spurte hva som er Rotarys største oppgave i dag. Forsamlingen svarte Polio Pluss .

Nei, mente Ellevset. Det er Shelterbox -  nødhjelp-kasser med  mat og utstyr for 10 personer i seks måneder. En slik kasse koster 6000 kroner. Skaugum RK går inn for å "selge" slike bokser. Ellevset var også inne på intercity-møtene. Hans klubb arrangerer to slike møter i året. Det settes strenge krav til foredragsholderne, og møtene varsles to måneder i forveien. Møtene brukes også for rekruttering av nye medlemmer.

President Sommerstad sa avslutningsvis at hun vil ta opp Ellevsets foredrag til nærmere drøfting.

**Rotarymøte nr 2078**